b"\n_START_ARTICLE_\nJaijon\n_START_PARAGRAPH_\nJaijon \xc3\xa9s una antiga poblaci\xc3\xb3 del Panjab, districte d'Hoshiarpur, a la vora de les muntanyes Siwalik a 17\xc2\xa0km al nord de Garhshankar. La seva import\xc3\xa0ncia deriva d'haver estat la seu dels rages rajputs Jaswal que van dominar Kangra. Ram Singh fou el primer que s'hi va establir; la fortalesa que controlava el pas per les muntanyes hauria estat constru\xc3\xafda el 1701 i fou conquerida per Ranjit Singh de Lahore el 1815. Va passar als brit\xc3\xa0nics el 1849 i fou desmantellada. Les ru\xc3\xafnes del palau dels rages encara es poden veure. Per un temps fou una vila comercial nom\xc3\xa9s superada per Hoshiarpur, per\xc3\xb2 va perdre progressivament import\xc3\xa0ncia."